CELEX: 62007CA0460
Language: da
Date: 2009-04-23 00:00:00
Title: Sag C-460/07: Domstolens dom (Tredje Afdeling) af 23. april 2009 — Sandra Puffer mod Unabhängiger Finanzsenat Außenstelle Linz (anmodning om præjudiciel afgørelse fra Verwaltungsgerichtshof, Østrig) (Sjette momsdirektiv — artikel 17, stk. 2 og 6 — fradragsretten for indgående moms — henførelse af udgifterne til opførelse af en bygning til en afgiftspligtig persons virksomhed — artikel 6, stk. 2 — anvendelsen af en del af bygningen til private formål — økonomisk fordel i forhold til ikke-afgiftspligtige personer — ligebehandling — statsstøtte i henhold til artikel 87 EF — udelukkelse af fradragsretten)

20.6.2009   
            
            
               DA
            
            
               Den Europæiske Unions Tidende
            
            
               C 141/13
            
         Domstolens dom (Tredje Afdeling) af 23. april 2009 — Sandra Puffer mod Unabhängiger Finanzsenat Außenstelle Linz (anmodning om præjudiciel afgørelse fra Verwaltungsgerichtshof, Østrig)
   (Sag C-460/07) (1)
   
   (Sjette momsdirektiv - artikel 17, stk. 2 og 6 - fradragsretten for indgående moms - henførelse af udgifterne til opførelse af en bygning til en afgiftspligtig persons virksomhed - artikel 6, stk. 2 - anvendelsen af en del af bygningen til private formål - økonomisk fordel i forhold til ikke-afgiftspligtige personer - ligebehandling - statsstøtte i henhold til artikel 87 EF - udelukkelse af fradragsretten)
   2009/C 141/20
   Processprog: tysk
   
      Den forelæggende ret
   
   Verwaltungsgerichtshof
   
      Parter i hovedsagen
   
   
      Sagsøger: Sandra Puffer
   
      Sagsøgt: Unabhängiger Finanzsenat Außenstelle Linz
   
      Sagens genstand
   
   Anmodning om præjudiciel afgørelse — Verwaltungsgerichtshof — fortolkning af artikel 87 EF og artikel 17, stk. 6, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fradrag af indgående merværdiafgift erlagt for opførelse af en beboelsesejendom, der principalt anvendes til privat beboelse og i øvrigt til afgiftspligtig udlejning — nationale bestemmelser, der behandler privat brug som en afgiftsfri levering og som i den version, der fandt anvendelse på tidspunktet for direktivets ikrafttræden, udelukkede fradrag af indgående afgift erlagt vedrørende de dele af bygningen, der anvendes til den afgiftspligtiges private formål — gyldigheden af direktiv 77/388/EØF, og navnlig af dets artikel 17, for så vidt som den afføder en afgiftsmæssig fordel ved erhvervelse af en beboelsesejendom til fordel for afgiftspligtige, der selv i ringe omfang anvender deres ejendom til erhvervsformål, i forhold til andre afgiftspligtige og andre medlemsstaters statsborgere
   
      Konklusion
   
   
               1)
            
            
               Artikel 17, stk. 2, litra a), og artikel 6, stk. 2, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, er ikke i strid med det almindelige fællesskabsretlige ligebehandlingsprincip, for så vidt som bestemmelserne gennem ordningen om retten til fuldt og øjeblikkeligt fradrag af indgående merværdiafgift på opførelsen af en ejendom med blandet anvendelse og den efterfølgende gradvise pålæggelse af merværdiafgift af den private beboelse af ejendommen indrømmer afgiftspligtige personer en likviditetsmæssig fordel sammenlignet med ikke-afgiftspligtige personer og med de afgiftspligtige personer, der udelukkende anvender deres ejendom til privat beboelse.
            
         
               2)
            
            
               Artikel 87, stk. 1, EF skal fortolkes således, at den ikke er til hinder for en national foranstaltning, der gennemfører artikel 17, stk. 2, litra a), i sjette direktiv 77/388, og som begrænser retten til at fradrage indgående moms til afgiftspligtige personer, som udfører afgiftspligtige transaktioner, med udelukkelse af dem, der udelukkende udfører afgiftsfrie transaktioner, for så vidt som denne nationale foranstaltning kan give en likviditetsmæssig fordel alene til de afgiftspligtige personer, der udfører afgiftspligtige transaktioner.
            
         
               3)
            
            
               Artikel 17, stk. 6, i sjette direktiv 77/388 skal fortolkes således, at den i bestemmelsen omhandlede undtagelse ikke finder anvendelse på en national bestemmelse, som ændrer en lovgivning, der var gældende på tidspunktet for direktivets ikrafttrædelse, og som hviler på andre principper end den tidligere lovgivning, og som indfører nye procedurer. Det er i denne henseende uden betydning, om den nationale lovgiver baserede lovændringen på en rigtig eller forkert fortolkning af fællesskabsretten. Spørgsmålet om, hvorvidt en sådan ændring af en national bestemmelse i forhold til anvendelsen af artikel 17, stk. 6, andet afsnit, i sjette direktiv 77/388 også har betydning for en anden national bestemmelse, afhænger af, om disse nationale bestemmelser er indbyrdes afhængige, eller om de har en selvstændig karakter, hvilket det tilkommer den nationale ret at afgøre.
            
         
      (1)  EUT C 315 af 22.12.2007.